เมื่อวานซืน​ (22​ พ.ค.)​ ผมโดนหมาของคนที่รู้จักกระโดดมาเกาะแล้วสังเกตเห็นว่าเล็บของหมามาข่วนบริเวณต้นขา​เป็นรอยจางๆแต่ไม่มีแผลเลือดออกหรือรอยถลอกที่เห็นได้ชัดเจน​ และหมาก็ยังมาจามใส่บริเวณขาและเท้าอีกด้วยซึ่งก็ไม่แน่ใจว่าอาจจะมีรอยแผลถลอกเล็กๆหรือไม่เนื่องจากผมชอบเกาและมีเล็บยาว​ กลัวว่าน้ำลายหมาอาจจะเข้ามาได้​ จากสองกรณีนี้ผมควรฉีดวัคซีนป้องกันพิษสุนัขบ้าไหมครับ​ หรือรอสังเกตอาการสุนัขก่อน ปล.ผมเคยรับการฉีดวัคซีนป้องกันพิษสุนัขบ้าครบคอร์สมาแล้ว​ และได้รับการฉีดกระตุ้นมากกว่า​ 1​ ครั้ง​ ปล.2​ ครั้งล่าสุดที่ฉีดกระตุ้นนานเป็นปีแล้วครับ
สวัสดีค่ะ การกระตุ้นวัคซีนป้องกันพิษสุนัขบ้านั้น ถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 โดยในประเทศไทยยังมีรายงานว่าในผู้ป่วยบางรายหลังได้รับวัคซีนไปภายใน 3 เดือน มีระดับภูมิคุ้มกันไม่พอที่จะป้องกันโรค แต่ก็ขึ้นกับลักษณะแผล ถ้าเป็นเหตุการณ์ไม่เสี่ยงหรือเสี่ยงน้อยมาก หากกระตุ้นมาแล้วภายใน 3 เดือนจะไม่กระตุ้นซ้ำการรับเชื้อเช่นถูกกัดจนมีรอยแดง มีเลือดออก การสัมผัสเนื้อสัตว์ดิบ น้ำลายหมามาโดนเยื่อบุตาปากหรือจมูก กรณีที่กล่าวมาที่เล็บหมามาข่วนเป็นรอยจางๆนั้น มีโอกาสรับเชื้อ แนะนำการไปพบแพทย์เพื่อกระตุ้นวัคซีนพิษสุนัขบ้า กรณีสังเกตอาการหมาได้ อาจจะสังเกตอาการหมา 1o วัน ถ้าหมาสบายดีหลังจากนั้นก็แสดงว่าน่าจะไม่มีเชื้อค่ะ